**Δραστηριότητα 2**

1.Ποιοι παράγοντες δυσχεραίνουν την ένταξη και παραμονή ατόμων με ειδικές ανάγκες σε προγράμματα εκπαίδευσης;

2. Ας υποθέσουμε ότι πρόκειται να εκπαιδεύσετε άτομα κάποιας ευάλωτης κοινωνικά ομάδας. Ποια θέματα που αφορούν στο ρόλο σας και στην αλληλεπίδρασή του με τους εκπαιδευόμενους νομίζετε πως θα αντιμετωπίσετε;

3. Πιστεύετε ότι η εκπαιδευτική ένταξη του πληθυσμού των τσιγγάνων συναντά δυσκολίες λόγω της «εχθρικής» στάσης τους απέναντι στο σχολείο ή λόγω της «εχθρικής» στάσης του σχολείου και της κοινωνίας απέναντί τους;

4. Ποια ιδιαίτερα χαρακτηριστικά και προβλήματα νομίζετε ότι αντιμετωπίζει μια ομάδα χρηστών εξαρτησιογόνων ουσιών και ποιοί θα πρέπει να είναι οι στόχοι ενός εκπαιδευτικού προγράμματος που απευθύνεται σε αυτούς;

5.Τα άτομα που διαβιούν σε δυσπρόσιτες ή γεωγραφικά απομονωμένες περιοχές αποτελούν μια ιδιαίτερη κοινωνική ομάδα. α) Ποιός είναι ο βασικός σκοπός των προγραμμάτων εκπαίδευσης που απευθύνονται σε αυτά τα άτομα; β) Ποιες ανάγκες των ατόμων αυτής της κατηγορίας καλύπτουν τα συγκεκριμένα προγράμματα;

6. «Μετανάστες», «πρόσφυγες», «αιτούντες άσυλο», «παλιννοστούντες».

Πώς θα ορίζατε τις παραπάνω ομάδες. Εντοπίζετε ομοιότητες και διαφορές; Μπορείτε να αναφέρετε μερικές από αυτές;

7. Οι ερευνητές υποστηρίζουν πως η ελληνική κοινωνία θα αποκτήσει άμεσα ένα χαρακτήρα πολυπολιτισμικό και πολύ διαφορετικό από αυτόν που έχει σήμερα. Ποια είναι η γνώμη σας στην πιο πάνω άποψη;

8.Γνωρίζοντας τα ιδιαίτερα χαρακτηριστικά των μεταναστών, μπορείτε να αναφέρετε στην ομάδα σας ορισμένα από τα προβλήματα που αντιμετωπίζουν;